钦定古今图书集成/明伦汇编/闺媛典/第120卷 > 黄预妻陈氏
## 钦定古今图书集成/明伦汇编/闺媛典/第120卷 > 黄预妻陈氏

按《闽通志》：“陈氏，封宜人，谏议师锡之女，待御黄预之
妻。政和间，预以忤二蔡，贬知邠州宜阳县，卒。邠州去
漳几万里，宜人年尚少，有欲夺其志者，斥之。急买舟
携幼趋邠州，扶榇航海而归，几为风涛所溺，恍惚若
有物救之者。及归，经纪其家，以义方教子。后子㴋五
举免省，孙樵、仲杰、樵相继登科，识者以为宜人节义”
之报。